বগুড়া সংবাদ ডট কম : ঐতিহ্যবাহি সাহিত্য সংগঠন বগুড়া লেখক চক্র ২০১৭ সালের স্বীকৃতি পুরস্কার প্রাপ্তদের নামের তালিকা প্রকাশ করেছে। সংঠনটি এ বছর ৪ টি বিষয়ে স্বীকৃতি পুরস্কার প্রদান করছে। স্বীকৃতি পুরস্কার প্রাপ্তরা হচ্ছেন কবিতায় জাকির জাফরান, কথাসাহিত্যে সালেহা চৌধুরী, লিটল ম্যাগাজিন সম্পাদনায় ‘দুর্বা’ সম্পাদক গাজী লতিফ এবং সাংবাদিকতায় প্রদীপ মোহন্ত। বগুড়া লেখক চক্র ১৯৮৮ সালে প্রতিষ্ঠিত হয় এবং ১৯৮৯ সাল থেকে বিভিন্ন ক্ষেত্রে অবদানের স্বীকৃতি স্বরূপ পুরস্কার প্রদান করে আসছে। আগামী ৬ ও ৭ অক্টোবর সংগঠনের ২৯তম প্রতিষ্ঠাবার্ষিকী উপলক্ষে আয়োজিত ‘কবি সম্মেলন’ এ পুরস্কার প্রাপ্তদের ক্রেস্ট এবং সম্মাননা পত্র প্রদান করা হবে।